Raamatupidamise aastaaruanne koos kõigi vajalike lisadega on esitatud tutvumiseks Haapsalu Linnavolikogu kantseleile ja lisatud käesolevale eelnõule. Raamatupidamise aastaaruandes kajastatakse kõik toimingud ja saldod tekkepõhiselt analoogiliselt äriühingute aruannetele. Eelarve täitmise aruanne on koostatud kassapõhiselt.

Eelarve täitmise aruanne on koostatud kooskõlas rahandusministri 26.01.2004 määruse nr 17 nõuetega ja samast määrusest tuleneval aruande vormil, mida on täiendatud seletavate lisadega. Eelarve täitmise aruandes on kajastatud kõik toimingud ja saldod kassapõhiselt, st tulude tekkimise ajaks on raha laekumine arvele ja kulude tekkimise ajaks on tasumine arvelt. Eelarve täitmise aruandes on kirjeldatud tulud (tunnus 3); kulud majandusliku sisu järgi tunnus 4,5,6,15); finantseerimistehingud ja kulud tegevusalade järgi. Eelarve täitmise aruande veerg 'Eelarve + lisaeelarved kokku' kajastab volikogu poolt kinnitatud eelarvet koos 3 lisaeelarvega, veerg 'Reservfond' kajastab reservfondi eraldisi vastavalt reservfondi kasutamise aruandele, veerg 'Täiendused' kajastab Linnavalitsuse poolt aruandeaastal tehtud lubatud täiendusi ja muudatusi, veerg 'Täiendatud eelarve kokku' sisaldab lõpplikku eelarvet, veerg 'Eelarve täitmine kokku' sisaldab aasta jooksul toimunud tegelikku eelarve täitmist. Veerg 'Täitmise %' näitab eelarve täitmise osa planeeritud eelarvest. Eelarvet on korrigeeritud vastavalt rahandusministeeriumi poolt eelarveaasta jooksul muutunud aruandluse nõuetele. Muudetud on osaliselt eelarve ridade tunnuskoode võrreldes volikogu poolt kinnitatud eelarvega. Nimetatud tunnuste muutmine ei ole muutnud eelarve sisu. Linnavalitsuse poolt täiendatud eelarve tulud, kulud ja finantseerimistehingud on tehtud vastavalt eelarve kinnitamise 21.12.2007. a määrusele, mille kohaselt on linnavalitsusel lubatud kulusid suunata ümber eelarve kuluartiklite lõikes tegevusala siseselt. Samuti on linna allasutustel kaupade ja teenuste müügist eelarvest ülelaekunud tulusid lubatud kasutada allasutuse majandamiskulude katteks. Sellest tulenevalt on esialgselt eelarves planeeritud personalikulusid, majandamiskulusid, eraldisi, materiaalsete- ja immateriaalsete varade soetamisi ehk investeeringuid vastavalt vajadusele omavahel ümber jagatud. Vajadus kulusid artiklite lõikes ümber jagada tuleneb sellest, et eelarvet koostades ei ole võimalik tegevusala siseselt täpselt planeerida, milline kulutus kvalifitseerub majandamise, eraldise või investeeringu alla. Operatiivsuse tagamiseks on kulude majandusliku sisu (artiklite) vahel jagamine volitatud linnavalitsusele. Haapsalu linna 2008. majandusaasta audiitoriks on vannutatud audiitorid Ellen Tohvri ja Kersti Torp audiitorbüroost E-Audit. Audiitori järeldusotsuse kohaselt kajastab aastaaruanne õigesti ja õiglaselt Linnavalitsuse finantsseisundit ja on kooskõlas hea raamatupidamise tavaga. Aastaaruanne on esitatud ka Haapsalu Linnavolikogu revisjonikomisjonile.

Linnavalitsus teeb ettepaneku eelnõu määrusena vastu võtta.

Küsimused ettekandjale. Volikogu liige Urmas Sukles (1). Eelmisel istungil oli mul arupärimine Covenant OÜ kohta, siis selgus, et nad ei olnud eelmise volikogu ajaks veel raha saanud viimase kolme kuu eest. Palju on

## Covenant OÜ praeguseks hetkeks raha saanud? Leping näeb ette, et OÜ Covenant peab saama iga kuu teatud summa, u 20 tuh kr. samasugune leping oli ka siis, kui eelmisel aastal, kui ei maksnud mõned kuud ja maksite tagantjärgi septembrikuus. Kas linn on rahalistes raskustes?

Vastas M. Schwindt. Tänase hetkega kultuurikeskuse projekti järgi alates 25.03.08 kuni 17.02.09 esitatud linnale 13 arvet. Tasunud oleme arvete alusel 483 326 kr, edasi ei ole me maksnud. Ütleme nii, et linn ei ole rahalistes raskustes, vähemalt tänase seisuga mitte. Veel. Me maksame